open-index/open-wikipedia-markdown huggingface dataset:
Κουνασίρ

Το **Κουνασίρ** (ρωσικά: *Кунаши́р*, ιαπωνικά: *国後島, Kunashiri-tō*) είναι ένα νησί και ειδικότερα το τρίτο μεγαλύτερο νησί, σε έκταση, των Κουρίλων νήσων μετά το Ιτουρούπ και το Παραμουσίρ. Έχει έκταση 1.490 τ.χλμ. και 7.800 κατοίκους (2002). Πρωτεύουσα του νησιού είναι το Γιούζνο-Κουρίλσκ με 5.832 κατοίκους (2010).

Το Κουνασίρ, μαζί με τα Ιτουρούπ, Σικοτάν καθώς και τις νησίδες Χαμπομάι, διεκδικούνται από την Ιαπωνία, γεγονός που έχει οδηγήσει στην διαμάχη των Κουρίλων. Τα τέσσερα αυτά νησιά προσαρτήθηκαν από τον στρατό της τότε Σοβιετικής Ένωσης στο τέλος του Β΄ Παγκοσμίου Πολέμου.

## Ιστορία
Οι πρώτοι κάτοικοι του νησιού ήταν οι Αϊνού. 
Το 1643 ο Ολλάνδος γεωγράφος Μάαρτεν Χέριτς (Maarten Gerritsz Vries) της Ολλανδικής Εταιρείας Ανατολικών Ινδιών επισκέφτηκε τις Νότιες Κουρίλες, το Κουνασίρ, το Ιτουρούπ (το οποίο ονόμασε «Στάτεν Άιλαντ» (Staten Island)) και το Ουρούπ όπου συνάντησε τους Αϊνού και το οποίο ονόμασε «Κόμπανι Άιλαντ» (Company Island) και τα διεκδίκησε για την Ολλανδία.

Το 1754 οι Νταΐμιο (φεουδάρχες άρχοντες) του Ματσούμαε ίδρυσαν στο νότιο άκρο του Κουνασίρ έναν οικισμό αλιείας και εμπορίου (国 後 場所, Kunashiri-basho). Η διοίκηση αυτού του οικισμού βρίσκονταν στο Tomari (σημερινό Γκολόβνινο) και η περιοχή αλιείας και εμπορίου κάλυπτε τα νησιά Κουνασίρ, Ιτουρούπ και Ουρούπ.

Το 1789 στο Κουνασίρ και στο Χοκάιντο έλαβε μέρος η μάχη Menashi-Kunashiri στην οποία οι Αϊνού εξεγέρθηκαν εναντίον των Ιαπώνων εμπόρων και αποίκων.

Το 1811 ο Ρώσος πλοηγός Βασίλι Γκολόβνιν (V. Golovnin) προσπάθησε να χαρτογραφήσει και να εξερευνήσει το νησί, αλλά συνελήφθη από τις ιαπωνικές αρχές και πέρασε δύο χρόνια στη φυλακή.

Την 1η Σεπτεμβρίου του 1945 ή μία ημέρα πριν από την υπογραφή των εγγράφων παράδοσης του Β΄ Παγκοσμίου Πολέμου στις 2 Σεπτεμβρίου του 1945, σύμφωνα με τις αποφάσεις που ελήφθησαν στη Διάσκεψη της Γιάλτας, η Σοβιετική Ένωση κατέλαβε τις Κουρίλες Νήσους. Αυτό συνέβη αφότου η Σοβιετική Ένωση αποκήρυξε το Σοβιετικοϊαπωνικό Σύμφωνο Ουδετερότητας τον Απρίλιο του 1945 και κήρυξε πόλεμο στην Ιαπωνία στις 9 Αυγούστου του 1945 (επισήμως, το ίδιο το σύμφωνο παρέμεινε σε ισχύ μέχρι τις 13 Απριλίου του 1946). Αν και η Ιαπωνία συμφώνησε μετά από διαβουλεύσεις να παραχωρήσει τις αξιώσεις της σε ολόκληρη την αλυσίδα των νησιών, συμπεριλαμβανομένων των Βόρειων Εδαφών ως μέρος της  Συνθήκη του Σαν Φρανσίσκο το 1951, η ιαπωνική κυβέρνηση ισχυρίζεται από τη δεκαετία του 1960 ότι τα νότια νησιά δεν ήταν μέρος των παραδιδόμενων Κουρίλων Νήσων.

## Παραπομπές


Κουνασιρ
Κατηγορία:Αμφισβητούμενα νησιά
Ουρούπ

Το **Ουρούπ** (ρωσικά: *Уру́п*, ιαπωνικά: * 得撫島*) είναι ρωσικό νησί και ειδικότερα το τέταρτο μεγαλύτερο νησί, σε έκταση, των Κουρίλων νήσων μετά το Ιτουρούπ, το Παραμουσίρ και το Κουνασίρ. Έχει έκταση 1.430 τ.χλμ. και είναι ακατοίκητο.

## Εξωτερικοί σύνδεσμοι
* 

Ουρουπ
Γάβροβο Στρώμνιτσας

Το **Γάβροβο** (στα Σλαβ. Габрово) βρίσκεται στο νοτιοανατολικό τμήμα της Βόρειας Μακεδονίας και διοικητικά ανήκει στο δήμο Στρώμνιτσας. Βρίσκεται 15 χιλιόμετρα νοτιοανατολικά της Στρώμνιτσας και απέχει μόλις 7 χιλιόμετρα από τα ελληνικά σύνορα. Κατά την απογραφή του 2002 είχε 339 κατοίκους.

Σύμφωνα με την καταγραφή του D.M Brancoff, La Macédoine et sa Population Chrétienne, Paris 1905 το 1905 κατοικούνταν από 480 Χριστιανούς Πατριαρχικούς και στο χωριό λειτουργούσε Ελληνικό Σχολείο.

Στο Γάβροβο και σε ολόκληρη την γύρω περιοχή, κατά τη διάρκεια του Μακεδονικού Αγώνα, έδρασε ο Έλληνας Μακεδονομάχος Παντελής Παπαϊωάννου, οπλαρχηγός από το Κολέσινο της Στρώμνιτσας, καθώς και ο οπλαρχηγός Δημήτριος Τσιτσίμης, που διατέλεσε και αρχηγός της *Πολιτοφυλακής Γαβρόβου*.

## Αξιοθέατα
Δίπλα στο χωριό Γάβροβο στις πλαγιές της οροσειράς του Μπέλλες υπάρχουν τρεις καταρράκτες γνωστοί με το όνομα «Οι καταρράκτες του Γαβρόβου». Έχουν ύψος από 4 έως 8 μέτρα και βρίσκονται σε απόσταση 1 χιλιομέτρου από το χωριό. 
Η πρόσβαση σε αυτούς είναι πλήρως οργανωμένη, υπάρχουν γέφυρες για ευκολία στην πρόσβαση και έχουν τοποθετηθεί κιόσκια και παγκάκια για την ξεκούραση των επισκεπτών.

## Πηγές
* Κρατική Υπηρεσία Στατιστικής της ΠΓΔΜ, Απογραφή 2002
* Πατοκάζ - Οι καταρράκτες του Γαβρόβου στη Στρώμνιτσα

## Παραπομπές


## Εξωτερικοί σύνδεσμοι
* Δήμος Στρώμνιτσας
Κατηγορία:Χωριά της Βόρειας Μακεδονίας
Κολέσινο

Το **Κολέσινο** (στα Σλαβ. Колешино) είναι χωριό του δήμου Νόβο Σέλο κοντά στη Στρώμνιτσα στη νοτιοανατολική  Βόρεια Μακεδονία. Βρίσκεται σε μικρή απόσταση από τα ελληνικά σύνορα στις πλαγιές της οροσειράς του Μπέλλες. Σύμφωνα με την απογραφή του 2002 έχει 845 κατοίκους.

## Ιστορία
Σύμφωνα με την καταγραφή του D.M Brancoff, La Macédoine et sa Population Chrétienne, Paris 1905 το 1905 κατοικούνταν από 768 Χριστιανούς Πατριαρχικούς και 16 Προτεστάντες, επίσης στο χωριό λειτουργούσε Ελληνικό Σχολείο.

Στο Κολέσινο γεννήθηκαν οι Έλληνες Μακεδονομάχοι οπλαρχηγοί Παντελής Παπαϊωάννου και Χαράλαμπος Μπουφίδης.
## Αξιοθέατα
Οι καταρράκτες του Κολέσινου βρίσκονται σε υψόμετρο 610 μέτρων στην καρδιά της οροσειράς του Μπέλλες. Το νερό του καταρράκτη πέφτει από ύψος 19 μέτρων.

## Προσωπικότητες
*Παντελής Παπαϊωάννου, Μακεδονομάχος οπλαρχηγός
*Χαράλαμπος Μπουφίδης, Μακεδονομάχος οπλαρχηγός

## Πηγές
* Κρατική Υπηρεσία Στατιστικής της ΠΓΔΜ, Απογραφή 2002
* Municipality Novo Selo - Attractions: Waterfalls
## Εξωτερικοί σύνδεσμοι
* Δήμος Νόβο Σέλο
Κατηγορία:Χωριά της Βόρειας Μακεδονίας
Βενέδικτος Αδαμαντιάδης

Ο **Βενέδικτος Αδαμαντιάδης** (Προύσα, 1875 - Αθήνα, 27 Οκτωβρίου 1962) ήταν Έλληνας οφθαλμίατρος, ο οποίος περιέγραψε πρώτος το σύνδρομο υποτροπιάζουσας ιριδίτιδας με υπόπυο, αφθώδεις στοματίτιδες και εξελκώσεις γεννητικών οργάνων. Το σύνδρομο ονομάζεται σύνδρομο Αδαμαντιάδη-Μπεχτσέτ προς τιμή του.

## Σπουδές
Ο Αδαμαντιάδης ήταν γιός του Φώτιου Αδαμαντιάδη. Έχασε τη μητέρα του σε μικρή ηλικία και λίγα χρόνια αργότερα έχασε και τον πατέρα του. Τελικά μεγάλωσε με τον θείο του Μητροπολίτη Ανατολικής Θράκης και Μικράς Ασίας. Τελικά τελείωσε τη Μεγάλη του Γένους Σχολή τον Ιούνιο του 1892 με Άριστα. Αρχικά ήθελε να σπουδάσει μηχανικός, όταν έφθασε όμως στην Αθήνα οι εγγραφές στο Πολυτεχνείο είχαν κλείσει, οπότε ενγράφει στην Ιατρική σχολή. Σπούδασε στην Ιατρική Σχολή του Πανεπιστημίου Αθηνών, εκεί γνώρισε και τον καθηγητή Α. Αναγνωστάκη ο οποίος του εμφύσησε και την αγάπη για την οφθαλμολογία. Αρχικά για προσωπικούς λόγους επέστρεψε στην Οθωμανική Αυτοκρατορία όπου άσκησε γενική ιατρική από το 1896 μέχρι το 1911. Έπειτα ταξίδεψε στη Γαλλία και έλαβε την ειδικότητα του στην οφθαλμολογία στο Παρίσι στα νοσοκομεία Κενζ- Βεν (Quinz-Vingt) και Οτέλ Ντιε (Hôtel Dieu) από το 1911-14. Μετά επέστρεψε στην Προύσα όπου επιστρατεύθηκε από τον Οθωμανικό στρατό για να υπηρετήσει στον Α΄ Παγκόσμιο Πόλεμο όπου και υπηρέτησε για ένα έτος. Απαλλάχθηκε λόγο μιας σοβαρής γαστρενετρικής λοίμωξης. Το 1922 ακολούθησε τους υπόλοιπους πρόσφυγες στην Αθήνα. Στη συνέχεια ορίστηκε διευθυντής του Οφθαλμολογικού Τμήματος του Ιπποκράτειου Νοσοκομείου στην Αθήνα όπου ανέπτυξε σημαντικές επιστημονικές δραστηριότητες έχοντας γράψει πάνω από 200 επιστημονικά έργα. Λιγότερο γνωστές είναι οι εργασίες του για το Κέντρο Μικρασιατικών Σπουδών. Νυμφεύθηκε σε μεγάλη ηλικία και η κόρη του Ουρανία Ραγκαβή ήταν η πρώτη γυναίκα οφθαλμίατρος στην Ελλάδα. 

## Το σύνδρομο
Πρόκειται για μία φλεγμονώδη διαταραχή με άγνωστη αιτιολογία. Το 1931 ο Αδαμαντιάδης παρουσίασε πρώτος έναν ασθενή με έλκη στα γεννητικά όργανα και στο στόμα, φλεγμονώδη αρθρίτιδα, ιριδίτιδα και θρομβοφλεβίτιδα. Λίγα χρόνια αργότερα, το 1937, ο Τούρκος δερματολόγος Δρ. Ουλουζί Μπεχτσέτ παρουσίασε τρεις ασθενείς με παρόμοια συμπτώματα. Πιστεύεται ότι η ασθένεια μεταφέρθηκε από την Κεντρική Ασία από τις νομαδικές φυλές.

## Παραπομπές


## Πηγές
* 

Κατηγορία:Έλληνες ιατροί του 19ου αιώνα
Κατηγορία:Απόφοιτοι της Ιατρικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Έλληνες ιατροί του 20ού αιώνα
Κατηγορία:Μικρασιατικός Ελληνισμός
2701 Χερσών

μικρογραφία|Η τροχιά του αστεροειδούς 2701 Χερσών
Η **Χερσών (Cherson)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1978 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της από την αρχαία και σύγχρονη πόλη Χερσώνα.

## Φυσικά χαρακτηριστικά
Τα φυσικά χαρακτηριστικά της Χερσώνος είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Χερσων
2702 Μπατράκοφ

Ο **Μπατράκοφ (Batrakov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1978 από τη Σοβιετική (Ουκρανή) αστρονόμο Λιουντμίλα Βασίλιεβνα Ζουράβλεβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού αστρονόμου Γιούρι Βασίλιεβιτς Μπατράκοφ (Юрий Васильевич Батраков, γενν. το 1926).

## Φυσικά χαρακτηριστικά
Τα φυσικά χαρακτηριστικά του Μπατράκοφ είναι άγνωστα.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Μπατρακοφ
2703 Ροντάρι

μικρογραφία|Η τροχιά του αστεροειδούς 2703 Ροντάρι
Ο **Ροντάρι (Rodari)** είναι ένας αστεροειδής που περιφέρεται στην εσωτερική (δηλαδή την προς τον `Ηλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1979 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Ιταλού συγγραφέα παιδικών βιβλίων Τζιάννι Ροντάρι.

Ο Ροντάρι ήταν ένας από τους υποψήφιους στόχους της διαστημικής αποστολής *[[Ροζέττα (διαστημόπλοιο)|Ροζέττα]]*, αλλά τελικά δεν επιλέχθηκε.

## Φυσικά χαρακτηριστικά
Ο φασματικός τύπος του Ροντάρι είναι **S** (λιθώδης). Ο Ροντάρι περιστρέφεται γύρω από τον εαυτό του πιθανώς μία φορά κάθε 5,5 ώρες περίπου.

## Εξωτερικοί σύνδεσμοι-πηγές
* Τροχιά από το JPL (Java) / Εφημερίδα

Ρονταρι
Διχλωριούχο ξένο

μικρογραφία|Η δομή του διχλωριούχου ξένου
To **διχλωριούχο ξένο** ή **ξενοδιχλωρίδιο** (XeCl2) αποτελεί το μόνο γνωστό χλωρίδιο του ξένου. Αυτή η ένωση μπορεί να παραχθεί χρησιμοποιώντας εκκενώσεις μικροκυμάτων σε ένα αέριο μίγμα ξένου και χλωρίου. Μετά, μπορεί να απομονωθεί με μια παγίδα συμπύκνωσης. Σε ένα πείραμα επιχειρήθηκε η παραγωγή συμπλόκου XeCl2·BCl3, με χρήση μίγματος ξένου, χλωρίου και τριχλωριούχου βορίου, αλλά τελικά παράχθηκε μόνο διχλωριούχο ξένο (χωρίς να σχηματίσει σύμπλοκο με το BCl3).

Ωστόσο, είναι ακόμη αμφίβολο αν το διχλωριούχο ξένο είναι μια πραγματική ένωση (με δικό της μόριο) ή ένα υπερμόριο που αποτελείται από ένα άτομο ξένου και ένα μόριο χλωρίου ενωμένα με ένα δευτερεύοντα δεσμό.

Το διχλωριούχο ξένο χρησιμοποιείται σε λέιζερ εκτομής.

## Παραπομπές και παρατηρήσεις


Κατηγορία:Ενώσεις ξένου
Κατηγορία:Ανόργανες ενώσεις χλωρίου
Ουιλί Ομπαμεγιάνγκ

Ο **Ουιλιάμ-Φις "Ουιλί" Ομπαμεγιάνγκ** (γεννημένος στις 16 Φεβρουαρίου 1987) είναι Γαλλο-Γκαμπονέζος επαγγελματίας ποδοσφαιριστής ο οποίος αγωνίζεται στην θέση του μέσου. Αυτό τον καιρό αγωνίζεται για λογαριασμό της Σαπέν.

## Συλλογική Καριέρα
Ο Ομπαμεγιάνγκ αποκτήθηκε από την ΑΚ Μίλαν από την Τριεστίνα το 2005. Στη διάρκεια των τριών πρώτων του σεζόν στον σύλλογο, αγωνίστηκε στην ομάδα νέων του, ενώ έπαιρνε μέρος σε αποστολές της πρώτης ομάδας για ορισμένα παιχνίδια της Σέριε Α και του Κυπέλλου Ιταλίας, καθώς και πήρε χρόνο συμμετοχής σε διάφορα φιλικά παιχνίδια προετοιμασίας (φτάνοντας να σκοράρει σε μία περίπτωσηενάντια στην Γιουβέντους). Στις 20 Δεκεμβρίου 2007, πραγματοποίησε το ντεμπούτο του σε αναμέτρηση του Κυπέλλου Ιταλίας ενάντια στην Κατάνια.

Ο Ομπαμεγιάνγκ πέρασε τις επόμενες αγωνιστικές σεζόν ως δανεικός σε διάφορες ομάδες: την Αβελλίνο το 2008–09, στην βελγική Όιπεν το 2009–10, και στην Μόντσα κατά το πρώτο μισό της σεζόν 2010–11.

Τον Ιανουάριο του 2011, υπεγράφη με κανονικό συμβόλαιο από την σκωτσέζικη Κιλμάρνοκ, έπειτα από μια επιτυχημένη περίοδο δοκιμών. Το καλοκαίρι του 2011, το μικρής διάρκειας συμβόλαιο του Ομπαμεγιάνγκ με την Κιλμάρνοκ ολοκληρώθηκε, με τον παίκτη να αποχωρεί από την ομάδα.

## Διεθνής Καριέρα
Ο Ομπαμεγιάνγκ αποτελεί μέλος της Εθνικής Γκαμπόν από το 2009.

## Προσωπική Ζωή
Ο πατέρας του Πιερ είναι πρώην Γκαμπονέζος διεθνής, ενώ τα δύο του αδέρφια Κατιλίνα και Πιερ-Εμερίκ είναι επίσης ποδοσφαιριστές και έχουν αγωνιστεί και αυτοί στην ΑΚ Μίλαν.

## Παραπομπές


## Εξωτερικοί Σύνδεσμοι
* Προφίλ στην επίσημη ιστοσελίδα του συλλόγου
* Προφίλ  στο Assocalciatori.it 
* http://www.zerozero.pt/jogador.php?id=26790&epoca_id=141

Κατηγορία:Γκαμπονέζοι ποδοσφαιριστές
Κατηγορία:Γάλλοι ποδοσφαιριστές
Κατηγορία:Ποδοσφαιριστές Εθνικής Γκαμπόν
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές ΑΣ Αβελλίνο 1912
Κατηγορία:Ποδοσφαιριστές ΚΑΣ Όιπεν
Κατηγορία:Ποδοσφαιριστές ΑΚ Μόντσα
Κατηγορία:Ποδοσφαιριστές Κιλμάρνοκ ΦΚ
Κατηγορία:Μέσοι ποδοσφαιριστές
Κατηγορία:Ποδοσφαιριστές Σαπέν ΦΚ
Κατηγορία:Ποδοσφαιριστές Ουνιόνε Τριεστίνα 2012 ΣΣΝ
Διυδρίδιο του πλουτωνίου

Το **διυδρίδιο του πλουτωνίου** είναι η χημική ένωση με τον τύπο  H2Pu. Είναι το ένα από τα δύο χαρακτηριστικά υδρίδια του πλουτωνίου, το άλλο είναι το PuH<sub>3</sub>. Το H2Pu είναι μη-στοιχειομετρικό με μια ευρεία σύνθεση απο H2Pu - H2,7Pu. Επιπρόσθετα μετασταθερές στοιχειομετρίες με περίσσεια υδρογόνου (H2,7Pu - H3Pu) μπορούν να παραχθούν . Το υδρίδιο του πλουτωνίου έχει κυβική κρυσταλλική δομή. Παράγεται άμεσα από τα στοιχεία του σε 1 atm σε θερμοκρασία 100 - 200°C :

Pu + H2 → PuH2

Έρευνες για την αντίδραση του μέταλλου πλουτωνίου με υγρό αέρα στην θερμοκρασία των 200 - 350°C έδειξε την παρουσία κυβικού υδριδίου του πλουτωνίου στην επιφάνεια μαζί με Pu2O3, PuO2 και ενός υψηλότερου οξειδίου προσδιορισμένου από περίθλαση ακτίνων-Χ και από ακτίνες φωτοηλεκτρονίων φασματοσκοπίας ως μικτής φάσης σθένους PuIV3−xPuVIxO6+x . Διερεύνηση της αντίδρασης που εκτελείται χωρίς θέρμανση υποδηλώνει ότι η αντίδραση του Pu και του υγρού αέρα που παράγει PuO2 και υψηλότερου οξειδίου μαζί με το προσροφημένο υδρογόνο, το οποίο ενώνεται καταλυτικά με το Ο2 για να σχηματίσει νερό .

Το Διυδρίδιο του πλουτωνίου στην επιφάνεια του υδριδιωμένου πλουτωνίου δρα ως καταλύτης για την οξείδωση του μετάλλου με την κατανάλωση των O2 και N2 από τον αέρα .
## Παραπομπές


Κατηγορία:Υδρίδια
Κατηγορία:Ενώσεις πλουτωνίου
Nintendo DSi XL

right|250px
Το **Nintendo DSi XL** κυκλοφόρησε στην Ιαπωνία στις 21 Νοεμβρίου 2009 και στην Ευρώπη το Μάρτιο του 2010 από τη Nintendo. Διαθέτει μεγαλύτερες οθόνες, και to μεγαλύτερο συνολικό μέγεθος, από ότι το αρχικό Nintendo DSi. Είναι το τέταρτο μοντέλο του Νintendo DS και διαθέσιμο ως παραλλαγή. Ο Iwata είπε ότι το κόστος είχε, μέχρι τότε, περιορίσει το μέγεθος της οθόνης και τις multiplayer πτυχές στα παιχνίδια στις φορητές κονσόλες. Επίσης είπε ότι το Νintendo DSi XL προσφέρει «μια βελτιωμένη οπτική γωνία στις οθόνες», το οποίο το καθιστά το πρώτο «φορητό σύστημα που μπορείτε να απολαύσετε με τους ανθρώπους γύρω από τον παίκτη». Υποστήριξε ότι αυτό εισάγει μια νέα μέθοδο βιντεοπαιχνιδιών, όπου "γύρω από το παιχνίδι ο παίκτης μπορεί επίσης να ενταχθεί σε ένα ή άλλο τρόπο παιχνιδιού. Ενώ το αρχικό Νintendo DSi είχε σχεδιαστεί ειδικά για ατομική χρήση, o Iwata πρότεινε ότι το Νintendo DSi XL  θεωρεί  "την κονσόλα μια σταθερή θέση σε ένα τραπέζι στο σαλόνι", έτσι ώστε να μπορεί να μοιραστεί με όλα τα μέλη της οικογένειας.

## Περιγραφή
Το DSi XL είναι το μεγαλύτερο, πληρέστερο και βαρύτερο μοντέλο. Η κονσόλα διαθέτει δύο 4,2 ιντσών (110 mm) οθόνες (93% μεγαλύτερες οθόνες απ' το DS Lite), με ευρεία γωνία θέασης τεχνολογίας LCD, έχει ίδια ανάλυση με το μικρότερο μοντέλο. Έχει βελτιωθεί η διάρκεια ζωής της μπαταρίας σε σχέση με το DSi για όλες τις ρυθμίσεις φωτεινότητας. Για παράδειγμα οι μπαταρίες διαρκούν 13-17 ώρες. Το φορητό είναι εφοδιασμένο με τα ίδια ηχεία που περιέχονται σε μεγαλύτερα καταλύματα μικροφώνου, δίνοντάς τους τη δυνατότητα να παράγει πιο δυνατά τον ήχο. Οι μεντεσέδες γυρίζουν την οθόνη στις 120°. Εκτός από την αρχική θέση του Νintendo DSi που ήταν στα 155° για να επιτρέψει την ευκολότερη επιτραπέζια θέαση. Το DSi XL είναι συνδυασμένο με δύο γραφίδες πλέον, ένα από τα οποία είναι παχύτερο, στρογγυλεμένο, φαίνεται σαν στυλό και δεν ταιριάζει στο εσωτερικό της μονάδας. Το Flipnote Studio και το Nintendo DSi Browser έρχονται προ-εγκατεστημένα στο Νintendo DSi XL μαζί με άλλα συγκεκριμένα λογισμικά.

## Χρώματα
Το DSi XL έχει ματ επιφάνεια και το εξωτερικό είναι ντυμένο με ένα γυαλιστερό φινίρισμα. Είναι διαθέσιμο σε οκτώ χρώματα με δύο τόνους που διαφέρουν ανά γεωγραφική περιοχή. Το λευκό είναι αποκλειστικό στην Ιαπωνία, ενώ το πράσινο είναι διαθέσιμο στην Ιαπωνία και στην Ευρώπη. Το κόκκινο είναι αποκλειστικό στην Αυστραλία και τη Νέα Ζηλανδία, ενώ το κίτρινο είναι διαθέσιμο και στην Ιαπωνία και στην Ευρώπη. Το ροζ είναι αποκλειστικό στη Βόρεια Αμερική. Δύο ειδικές εκδόσεις-μοντέλα κυκλοφόρησαν: εκείνες για το LovePlus + και την 25η επέτειο του Super Mario Bros, που το χρώμα τους είναι κόκκινο. Το Flipnote Studio και το Nintendo DSi Browser έρχονται προ-εγκατεστημένα στο Νintendo DSi XL, μαζί με άλλα, συγκεκριμένα ανά γεωγραφική περιοχή λογισμικά.

Κατηγορία:Nintendo DS
Κατηγορία:Κονσόλες της Nintendo
Κατηγορία:Κονσόλες βιντεοπαιχνιδιών έβδομης γενιάς
Κατηγορία:Φορητές κονσόλες βιντεοπαιχνιδιών
Ονεκοτάν

Το **Ονεκοτάν** (ρωσικά: *Онекотан*, ιαπωνικά: *温禰古丹島; Onekotan-tō*) είναι ένα ρωσικό νησί και ειδικότερα το πέμπτο μεγαλύτερο νησί, σε έκταση, των Κουρίλων νήσων μετά το Ιτουρούπ, το Παραμουσίρ, το Κουνασίρ και το Ουρούπ. Έχει έκταση 425 τ.χλμ. και είναι ακατοίκητο.

Ονεκοταν
Χοσρόης Γ΄ της Αρμενίας

Ο **Χοσρόης Γ' της Αρμενίας ο μικρός** ήταν βασιλιάς των Αρσακιδών της Αρμενίας υποτελής στους Ρωμαίους (330 - 339) γιος και διάδοχος του βασιλιά της Αρμενίας Τιριδάτη Γ' του ανθρώπου που έφερε τον χριστιανισμό στην χώρα. Είχε καταγωγή Περσική, Μηδική, Ελληνική και Σαρματική, η αδελφή του Σαλώμη παντρεύτηκε τον άγιο Ουσίκ άγιο της Αρμενικής εκκλησίας. Ονομάστηκε κοντός λόγω της μικρόσωμης σωματικής του διάπλασης. Ο Χοσρόης δεν είχε την δυναμικότητα του πατέρα του αλλά ήταν πολύ τακτικός με διπλωματικές ικανότητες φέροντας στην χώρα περίοδο ευημερίας. Ίδρυσε πολλές πόλεις όπως την Ντβιν τη μελλοντική πρωτεύουσα της Αρμενίας, τον διαδέχθηκε ο γιος του Τιγράνης Ζ΄ (Τιράν)

## Παραπομπές


Κατηγορία:Βασιλείς της Αρμενίας
Τιράν της Αρμενίας

Ο **Τιράν της Αρμενίας** ή **Τιγράνης Ζ΄ της Αρμενίας**, ήταν βασιλιάς των Αρσακιδών της Αρμενίας υποτελής στην Ρώμη (339 - 350). Ήταν γιος και διάδοχος του βασιλιά της Αρμενίας Χοσρόη Γ' του μικρού εγγονός του βασιλιά Τιριδάτη Γ' του μέγα. Το όνομα του **Τιγράνης** προέρχεται από παλιούς βασιλείς της Αρμενίας της **δυναστείας των Αρταξιδών**. Ήταν ένας μετριοπαθής χριστιανός βασιλιάς που υποτιμήθηκε έντονα από τους επισκόπους και τη χριστιανική αριστοκρατία της χώρας του. Αναγκάστηκε να συγκρουστεί πολλές φορές μαζί τους ιδιαίτερα με την ισχυρή οικογένεια των Μαμικονιανών, δολοφονήθηκε υπό τις διαταγές του ο επίσκοπος Ουσίκ επειδή έφτασε στο σημείο να απαγορεύσει ακόμα και την είσοδο του βασιλιά στην εκκλησία της Σοφίνης (347). Ο Τιράν στη συνέχεια προέβη σε πολλές πράξεις βαρβαρότητας απέναντι σε φεουδαρχικές οικογένειες που τον κατηγορούσαν για υποτέλεια απέναντι στον Πέρση βασιλιά Σαπώρ Β. Ο Σαπώρ κήρυξε σκληρό πόλεμο απέναντι στην Ρώμη και τους συμμάχους του εκτελώντας τους χριστιανούς που ζούσαν στην χώρα του, κυρίευε πολλές περιοχές φέροντας σοβαρά πλήγματα στο γόητρο της Ρώμης στην Ανατολή.
Ο Σαπώρ Β΄ επιτέθηκε στην Αρμενία παίρνοντας αιχμάλωτους τον βασιλιά Τιράν και την οικογένεια του. Τότε κατηγορήθηκαν στον Σαπώρ για προδοσία με τη Ρώμη, από έναν αυλικό τους. Αμέσωε μετά ο Πέρσης βασιλιάς τον τύφλωσε και τον έκλεισε φυλακή. Οι Αρμένιοι ευγενείς εξοργίστηκαν με τη συμπεριφορά στον βασιλιά τους, εξεγέρθηκαν και έδιωξαν τους Πέρσες από τη χώρα τους με τη βοήθεια της Ρώμης. Ο Σαπώρ ύστερα από συνθήκη ελευθέρωσε τον Τιράν επιτρέποντας του να επιστρέψει στον θρόνο του στην Αρμενία. Ο ίδιος τυφλός παραιτήθηκε υπέρ του γιου του, Αρσάκη Β' (350). Άλλοι δύο γιοί του ήταν ο Αρταξίας και ο Τιριδάτης.

Κατηγορία:Βασιλείς της Αρμενίας
Game Boy Light

right|150px
Το **Game Boy Light** κυκλοφόρησε στις 14 Απριλίου 1998 από τη Nintendo και ήταν διαθέσιμο μόνο στην Ιαπωνία. Ήταν η μόνη φορητή παιχνιδομηχανή της Nintendo που παράχθηκε με ενσωματωμένο φωτισμό μέχρι την τελευταία έκδοση του Gameboy Advance SP, που βγήκε το 2005.

## Χαρακτηριστικά
Το Game Boy Light είναι μόνο ελαφρώς μεγαλύτερο από το Game Boy Pocket και διαθέτει ηλεκτροφωταύγεια φωτισμού για συνθήκες χαμηλού φωτισμού. Χρησιμοποιεί 2 μπαταρίες AA, οι οποίες παρέχουν περίπου 20 ώρες με το φως και 12 σε λειτουργία. Ήταν διαθέσιμο σε δύο χρώματα: χρυσό και ασήμι, καθώς και σε πολλές ειδικές εκδόσεις. Υπάρχει η Astro Boy edition, με μία Astro Boy εικόνα για αυτό. Άλλη έκδοση είναι η Pokémon Center Tokyo editon σε κίτρινο χρώμα. 

Κατηγορία:Κονσόλες Game Boy
Κατηγορία:Κονσόλες βιντεοπαιχνιδιών τέταρτης γενιάς
Κατηγορία:Φορητές κονσόλες βιντεοπαιχνιδιών
Σουμσού

Το **Σουμσού** (ρωσικά: *Шумшу*, ιαπωνικά: *占守島 Shumushu-tō*) είναι ένα ρωσικό νησί και ειδικότερα το έκτο μεγαλύτερο νησί, σε έκταση, των Κουρίλων νήσων μετά το Ιτουρούπ, το Παραμουσίρ, το Κουνασίρ, το Ουρούπ και το Ονεκοτάν. Έχει έκταση 388 τ.χλμ. και είναι ακατοίκητο.

Σουμσου
Σικοτάν

Το **Σικοτάν** (ρωσικά: *Шикотан*, ιαπωνικά: *色丹島*) είναι ένα νησί και ειδικότερα το έβδομο μεγαλύτερο νησί, σε έκταση, των Κουρίλων νήσων μετά το Ιτουρούπ, το Παραμουσίρ, το Κουνασίρ, το Ουρούπ, το Ονεκοτάν και το Σουμσού. Έχει έκταση 250 τ.χλμ. και 2.100 κατοίκους.

Το Σικοτάν, μαζί με τα Ιτουρούπ, Κουνασίρ, καθώς και τις νησίδες Χαμπομάι, διεκδικούνται από την Ιαπωνία, γεγονός που έχει οδηγήσει στην διαμάχη των Κουρίλων. Τα τέσσερα αυτά νησιά προσαρτήθηκαν από τον στρατό της τότε Σοβιετικής Ένωσης στο τέλος του δεύτερου Παγκοσμίου Πολέμου. Εδώ και καιρό συζητείται η επιστροφή του Σικοτάν και των Χαμπομάι στην Ιαπωνία, στα πλαίσια μιας συνθήκης ειρήνης μεταξύ Ιαπωνίας και Ρωσίας. 

## Παραπομπές


Σικοταν
Κατηγορία:Αμφισβητούμενα νησιά
Nyan Cat

right|thumb|250px|Η "Nyan Cat"

Η **Nyan Cat** είναι το όνομα ενός βίντεο από το YouTube, το οποίο ανέβηκε τον Απρίλιο του 2011 και το οποίο έγινε ένα μιμίδιο στο Διαδίκτυο. Η μουσική του συνδέθηκε μ' ένα ιαπωνικό pop τραγούδι με μια γάτα που το σώμα του είχε ένα Pop-Tart, που πετάει μέσα στο διάστημα, και αφήνει ένα ίχνος ένα ουράνιο τόξο. Το βίντεο κατατάσσεται στο νούμερο 5 της λίστας των πιο δημοφιλών βίντεο του YouTube για το 2011. 

## Δημοτικότητα
μικρογραφία|Ένα παιδί μεταμφιεσμένο ως Nyan Cat σε συνέδριο κόμικ στις ΗΠΑ
Η Nyan Cat έφτασε στην ένατη θέση στην πρώτη δεκάδα μεταδιδόμενων βίντεο του Απριλίου του 2011, με συνολικά 7.200.000 επισκέψεις. Το αρχικό βίντεο από το YouTube έχει  90.589.691 επισκέψεις από τη 1η Ιανουαρίου 2013. Λόγω της δημοτικότητάς του, πολλά νέα remixes και διασκευές έχουν γίνει. Υπάρχουν, επίσης, ringtones, wallpapers και εφαρμογές για τη λειτουργία των smartphone, συμπεριλαμβανομένων των Windows, του iPhone, iPad, Symbian, Android, Windows Phone και WebOS της HP. To "Nyan Cat Adventure», από την 21st Street Games, είναι ένα παιχνίδι που έχει επίσημη άδεια .  

Ο Christopher Torres δημιούργησε την ιστοσελίδα nyan.cat, το οποίο χαρακτήρισε αρχικά μια παρόμοια εμφάνιση του βίντεο με την ίδια μουσική υπόκρουση. Η ιστοσελίδα, η οποία χρησιμοποιεί το.cat top-level domain, χαρακτηρίστηκε από τον Torres ως "αντιγραφή".  Η ιστοσελίδα λειτουργεί τώρα από τον δημιουργό και δείχνει την αυθεντική εκδοχή του βίντεο.
 
Κατηγορία:Διαδικτυακά μιμίδια
Κατηγορία:YouTube (βίντεο)
Κατηγορία:Viral βίντεο
Κάρμεν (αποσαφήνιση)

Εκτός από την όπερα *[[Κάρμεν]]* του Ζωρζ Μπιζέ, το **Κάρμεν** μπορεί να αναφέρεται:

* Στο όνομα **[[Κάρμεν (όνομα)|Κάρμεν]]**. Ως βαφτιστικό, το όνομα έγινε συνηθισμένο εξαιτίας της 

μεγάλης φήμης της παραπάνω όπερας.
* Στη νουβέλα *Κάρμεν* (1845) του Προσπέρ Μεριμέ, πάνω στην οποία βασίζεται η όπερα.
* Σε κάποιο από τα παρακάτω:

## Προσαρμογές της νουβέλας και της όπερας
* *Carmen*, μπαλέτο (1949) του Ρολάν Πετί γραμμένο πάνω στη μουσική του Μπιζέ
* *Carmen*, ταινία (1915) του Σεσίλ ντε Μιλ
* *Carmen*, ταινία (1915) του Ραούλ Γουώλς
* *Carmen*, ταινία (1918) του Ερνστ Λιούμπιτς
* *Carmen*, ταινία (1926) του Ζακ Φεϋντέρ
* *Carmen*, ταινία (1932) του Σέσιλ `Αρθουρ Λιούις
* *[[Κάρμεν (ταινία του 1983)|Carmen]]* ταινία (1983) του Κάρλος Σάουρα
* *Carmen*, ταινία (1984) του Φραντσέσκο Ρόσι
* **, τηλεταινία του 2001 με τη Μπιγιονσέ
* *Carmen*, ταινία (2003) του Βιθέντε Αράντα

## Μουσική και ποίηση
* Κάρμεν είναι η λατινική λέξη για την ωδή (τραγούδι ή ποίημα), από όπου και (στον πληθυντικό):
: ** *[[Κάρμινα Μπουράνα]]*
* *Carmen*, ροκ συγκρότημα της δεκαετίας του 1970 που έσμιγε το φλαμένκο με τη ροκ μουσική
* *Carmen*, τραγούδι της Λάνα Ντελ Ρέι
* *Carmen*, δίσκος EP της Κάρμεν Ράσμουσεν
* *Carmen*, τραγούδι των Toto
* *Carmen*, τραγούδι (1990) των *Anything Box*
* *Carmen*, τραγούδι των Tony Orlando and Dawn

## Τοπωνύμια
* Άλτο δελ Κάρμεν, δήμος στην Επαρχία Ατακάμα της Χιλής
* Θιουδάδ δελ Κάρμεν, πόλη στην πολιτεία Καμπέτσε του Μεξικού
* Πλάγια δελ Κάρμεν, πόλη στην πολιτεία Κιντάνα Ρόο του Μεξικού
* Karmøy ή Κάρμεν, δήμος και νησί της νότιας Νορβηγίας
* Κάρμεν (Αγουσάν δελ Νόρτε), δήμος των Φιλιππίνων
* Κάρμεν (Μποόλ), δήμος των Φιλιππίνων
* Κάρμεν (Σεμπού, δήμος των Φιλιππίνων
* Κάρμεν (Κοταμπάτο), δήμος των Φιλιππίνων
* Κάρμεν (Νταβάο ντελ Νόρτε), δήμος των Φιλιππίνων
* Κάρμεν (Σουριγκάο ντελ Σουρ), δήμος των Φιλιππίνων
* Ντελ Κάρμεν (Σουριγκάο ντελ Νόρτε), δήμος των Φιλιππίνων
* Κάρμεν (Οκλαχόμα), πόλη στην Οκλαχόμα των ΗΠΑ
* Κάρμεν (Ουρουγουάη), πόλη στην Ουρουγουάη
 
## Διάφορα
* Ο αστεροειδής 558 Κάρμεν, που ανακαλύφθηκε το 1905 και πήρε το όνομά του από την ηρωίδα της 

όπερας.
* Το πακέτο ελεύθερου λογισμικού CARMEN για τον χειρισμό ρομπότ
* Η θύελλα Carmen, μη τροπικός κυκλώνας του 2010
* Ο τυφώνας Carmen του 1974 στον Ατλαντικό Ωκεανό
* Ο τυφώνας Carmen του 1960 στον Ειρηνικό Ωκεανό
* Κάρμεν (αρχιτεκτονική), το παραδοσιακό σπίτι με κήπους και οπωρώνα στην ισπανική αρχιτεκτονική

## Δειτε επίσης
* *Inquisitor carmen*, είδος θαλάσσιου σαλιγκαριού (γαστερόποδου)
* Ελ Κάρμεν, αρκετά ακόμα τοπωνύμια
* Κάρμαν (αποσαφήνιση)

Κατηγορία:Αποσαφηνίσεις ονομάτων
Game Boy Color

right|250px
Το **Game Boy Color**  (ιαπωνικά: ゲームボーイ カラー, συντομογραφία *GBC*), είναι φορητή κονσόλα βιντεοπαιχνιδιών που σχεδιάστηκε από την Nintendo και κυκλοφόρησε στις 21 Οκτωβρίου 1998 στην Ιαπωνία σε τιμή 8.900 γιεν, 18 Νοεμβρίου 1998 στη Βόρεια Αμερική σε τιμή 79,95 δολαρίων ΗΠΑ, 23 Νοεμβρίου 1998 στην Ευρώπη και στις 27 Νοεμβρίου 1998 στην Αυστραλία. Είναι ο διάδοχος του αρχικού Game Boy. Το Game Boy Color σταμάτησε το 2003, μετά την κυκλοφορία του Game Boy Advance SP.

Το Game Boy Color, εξ ου και η ονομασία, διαθέτει έγχρωμη οθόνη. Είναι ελαφρώς παχύτερο και ψηλότερο από το Game Boy Pocket, ένα επανασχεδιασμένο Game Boy που κυκλοφόρησε το 1996. Όπως και με το αρχικό Game Boy, έχει ένα 8-bit επεξεργαστή. Το όνομα του με την Αμερικάνικη Αγγλική προφορά του "color", παρέμεινε το ίδιο ακόμα και σε αγορές όπου το «colour» ήταν η σωστή προφορά στα Αγγλικά.

Στο πλαίσιο της πέμπτης γενιάς των παιχνιδομηχανών (μετά το 1997), τους σημαντικούς ανταγωνιστές του Game Boy Color ήταν το Neo Geo Pocket και η Wonderswan Color (μόνο για την Ιαπωνία), αν και το Game Boy Color ξεπέρασε αυτό από ένα τεράστιο περιθώριο. To Game Boy και το Game Boy Color σε συνδυασμό έχουν πουλήσει 118.690.000 αντίγραφα παγκοσμίως.

## Παραπομπές


## Εξωτερικοί σύνδεσμοι
* 
* Game Boy Color at Nintendo.com (archived versions at the Internet Archive Wayback Machine)
*  στο Internet Archive Wayback Machine
* 
*Nintendo Announces Full Color Game Boy - ROME (March 10, 1998)

Κατηγορία:Κονσόλες Game Boy
Κατηγορία:Κονσόλες βιντεοπαιχνιδιών τέταρτης γενιάς
Κατηγορία:Φορητές κονσόλες βιντεοπαιχνιδιών
Βορίδια πλουτωνίου

[right|thumb|Structure of PuB<sub>2</sub>: άτομα [Βόριο|βορίου με κόκκινο χρώμα συνδεδεμένο σε εξαγωνικό δίκτυο· άτομα μετάλλου με πράσινο χρώμα σε αλληλοπλεγμένα στρώματα]]
right|thumb|Structure of PuB<sub>6</sub> (άτομα βορίου σε οκταεδρικές ομάδες με κόκκινο χρώμα με άτομα πλουτωνίου με μπλέ χρώμα σε κυβικές κορυφές· η απεικόνιση συγκόλλησης είναι αφελής

Πολλά βορίδια πλουτωνίου μπορούν να παραχθούν με άμεσο συνδυασμό σκόνης πλουτωνίου και βορίου σε αδρανή ατμόσφαιρα με μειωμένη πίεση.

Το **PuB** αναφέρθηκε ότι παράγεται στους 1200 °C με ποσοστό 40 - 70% βόριο. Πιθανόν να έχει έναν δεσμό Pu - B με μήκος 2.46 Å και την κρυσταλλική δομή του NaCl όπως γίνεται και με το TiB, το ZrB και το HfB . Η ύπαρξη του PuB αμφισβητήθηκε αργότερα βάσει διαφόρων επιχειρημάτων .

Το **PuB<sub>2</sub>** παράγεται στους 800 °C και έχει μία απλή κρυσταλλική δομή όπως τα περισσότερα άλλα μεταλλικά διβορίδια.

Στους 1200 °C με 70 - 85% βόριο, μείγματα από **PuB<sub>4</sub>** και **PuB<sub>6</sub>** παράγονται, με περισσότερο από την τελευταία καθώς η θερμοκρασία αυξάνει· το PuB4 έχει τετραγωνική δομή (το ίδιο σαν το UB4), και το PuB6 έχει κυβική δομή, την ίδια όπως όλα τα εξαβορίδια (CaB6, LaB6 κτλ.) .

Το πιο αξιοσημείωτο βορίδιο του πλουτωνίου είναι αναμφισβήτητα το **PuB<sub>100</sub>** (εκατονταβοριούχο πλουτώνιο). Η ύπαρξή του  αποδεικνύει τη σημασία της μόλυνσης στην έρευνα των βοριδίων διότι τόσο χαμηλό ποσοστό όσο 1% μιας πρόσμιξης είναι ικανό να αλλάζει τη δομή του κρυστάλλου του.

## Παραπομπές


Κατηγορία:Ανόργανες ενώσεις βορίου
Κατηγορία:Ενώσεις πλουτωνίου
Πρωτάθλημα Παίδων Κύπρου (πετοσφαίριση)

Το **Πρωτάθλημα Παίδων Κύπρου** είναι μια πετοσφαιρική διοργάνωση για έφηβους ηλικίας κάτω των 16 ετών. Διοργανώνεται κάθε χρόνο από τη Κυπριακή Ομοσπονδία Πετοσφαίρισης (ΚΟΠΕ). Ξεκίνησε το 1990. Πολυνίκης του θεσμού είναι η Νέα Σαλαμίνα με 8 πρωταθλήματα.

Για να λάβει μέρος μία ομάδα στο πρωτάθλημα παίδων πρέπει να διατηρεί ομάδα ανδρών ή γυναικών που να συμμετέχει είτε στην Α΄ κατηγορία (ανδρών ή γυναικών) είτε στη Β΄ κατηγορία (ανδρών ή γυναικών) Κύπρου.

## Πρωταθλήτριες ομάδες
Ο πίνακας που ακολουθεί παρουσιάζει τις πρωταθλήτριες ομάδες κάθε περιόδου,

## Κατακτήσεις ανά ομάδα
Ο πίνακας που ακολουθεί παρουσιάζει τις κατακτήσεις ανά ομάδα.

## Δείτε ακόμη
* Πετοσφαίριση στην Κύπρο

## Παραπομπές


## Πηγές
*
*
*

## Εξωτερικοί σύνδεσμοι
* Κυπριακή Ομοσπονδία Πετοσφαίρισης 

Παιδων
Σπυρος Θωμάτος-Γεννατάς

Ο **Σπύρος Θωμάτος** (1932-2012) υπήρξε Έλληνας κιθαρίστας κεφαλληνιακής καταγωγής, που ακολούθησε παράλληλα ακαδημαϊκή σταδιοδρομία στο χώρο της Μουσικής στη Ζυρίχη. 

Γεννήθηκε στο Άντεν το 1932, όπου ο πατέρας του είχε εμπορικές επιχειρήσεις. 

Ήρθε σε μικρή ηλικία στο Ληξούρι, όταν επέστρεψε η οικογένειά του και γαλουχήθηκε μουσικά σε λυρικό-χορωδιακό οικογενειακό περιβάλλον. 

Σε ηλικία 15 ετών πήγε στην Αθήνα και νοσηλεύτηκε στη "Σωτηρία", όπου γνώρισε έναν μουσικό που τον μύησε στην τέχνη. Έτσι μελέτησε κλασική κιθάρα με τον Θανάση Διαμαντόπουλο και τον Γεράσιμο Μηλιαρέση, παίρνοντας δίπλωμα από το Ελληνικό Ωδείο το 1958. Αργότερα μελέτησε και με τον Αντρές Σεγκόβια στην Ακαδημία Κιτζιάνα της Σιένα και ειδικεύθηκε σε διάφορα μεσαιωνικά και αναγεννησιακά έγχορδα κοντά στον Εμίλιο Πουγιόλ. Στους δασκάλους του και η περίφημη Νάντια Μπουλανζέ. 

Από το 1961 εγκαταστάθηκε μόνιμα στην Ελβετία και από το 1965 ως το 1991 δίδαξε στο Ωδείο της Ζυρίχης, με το οποίο συνεργαζόταν συνεχώς, όσο του επέτρεπαν κάποια προβλήματα στους τένοντες των δαχτύλων του. Έπαιζε διάφορα όργανα και συνόδευε με την κιθάρα λαϊκούς χορευτές. 

Το 1966 ίδρυσε στη Ζυρίχη το "Τρίο Θωμάτος" και το 1973 το "Gitarrentrio Thomatos". 

Έχει μεταγράψει για κιθάρα διάφορα έργα για άλλα όργανα και έχει επίσης αποκαταστήσει πολλά παλιά έργα για κιθάρα, που τα ανακάλυψε στις ευρωπαϊκές βιβλιοθήκες. Έχει εμφανιστεί σε πολλά ρεσιτάλ στην Ελβετία, τη Γαλλία, την Αυστρία, την Ισπανία, τη Γερμανία, την Ελλάδα, κ.λπ., τόσο ως σολίστ όσο και με το Τρίο του. Έχει επίσης πλούσιες δισκογραφικές επιδόσεις. 

Απεβίωσε στην Ελβετία το 2012. Κληροδότησε στο Ληξούρι με τη διαθήκη του μια μικρή πλατεία, εκεί που ήταν το σπίτι του.

## Πηγές

* Λεξικό της Ελληνικής Μουσικής του Τάκη Καλογερόπουλου, εκδόσεις Γιαλελλή, 2001 
* Διαθήκη Σπύρου Θωμάτου-Γεννατά

Κατηγορία:Έλληνες κιθαρίστες
Πέταρ Γκλιγκόροφσκι

Ο **Πέταρ Γκλιγκόροφσκι** (Petar Gligorovski - κυριλλικά: Петар Глигоровски) ήταν Γιουγκοσλάβος ακαδημαϊκός ζωγράφος και σκηνοθέτης ταινιών κινουμένων σχεδίων. Αρχικά ονομαζόταν **Πέριτσα Πανοβ** (Perica Panov, κυριλλικά: Перица Панов). Γεννήθηκε το 1938 και πέθανε το 1995, στην πόλη των Σκοπίων, πρώην Γιουγκοσλαβία, νυν Βόρεια Μακεδονία).

Μετά την εκπαίδευση του στην Ακαδημία Καλών Τεχνών στο Βελιγράδι και την εξειδίκευση του στα κινούμενα σχέδια στο Ζάγκρεμπ, ξεκίνησε τη συγγραφή ταινιών κινουμένων σχεδίων για το τηλεοπτικό κανάλι TV Skopje από το 1963-1968. Πριν περάσει από την καλλιτεχνική συγγραφή στον κινηματογράφο, ήταν ένας από τους πρωτοπόρους των κόμικς και των κινουμένων σχεδίων της Γιουγκοσλαβίας στη δεκαετία του '50, εργαζόμενος ως επί το πλείστον με διάσημους καρτουνίστες στο Ζάγκρεμπ. Δημιούργησε αρκετές ταινίες, αρκετά πειραματικό ως προς την τεχνική υλικό, το οποίο δεν έγινε γνωστό στο ευρύ κοινό, και άφησε δύο ημιτελή έργα που είχαν σχεδιαστεί υπό την αιγίδα της εταιρείας παραγωγής ταινιών  "Vardar Film".

Τα κύρια χαρακτηριστικά των ταινιών του, οι οποίες είναι από άποψη τεχνικής σχεδιασμένες με πολυχρωματικά, κυρίως βιομορφικά σχήματα σε επαναλαμβανόμενα και υποτονικά μοτίβα αποτελούν ένα μοναδικό και αναγνωρίσιμο στυλ. Θεματικά οι ταινίες εκφράζουν συνδυασμό παγκόσμιων μυθολογικών θεμάτων (η γέννηση, η πτώση του ανθρώπου, η αποκάλυψη, ο φοίνικας), μέσα από εκτεταμένες οπτικές αλληγορίες και μεταφορές. Σε ορισμένα από τα έργα του σκηνοθέτη συναντάμε ενσωματωμένα αποσπάσματα από ντοκιμαντέρ, τα οποία ευθυγραμμίζονται για να αυξήσουν τον συμβολισμό της επωδού του σεναρίου, και όχι για λόγους οπτικής έλξης ή εξερεύνησης των τεχνικών ορίων.

Μερικά από τα κύρια έργα του είναι:
* *Na Vrhu*, 1969 (καλλιτεχνικός διευθυντής, με τον Άντε Σαμάνιτς)

Ως σκηνοθέτης, σεναριογράφος, σκηνογράφος και animator:
* *Embrion № M*, 1971
* *Feniks*, 1976
* *Adam: 5 do 12*, 1977
* *A*, 1985 

## Βραβεία
* 1971 YFDSF, Βελιγράδι, Ειδικό δίπλωμα για τη σκηνοθεσία της ταινίας *Embrion № M*
* 1977 IFF, Ανσί. Πρώτο Ειδικό Βραβείο για την ταινία *Feniks*
* 1977 IFF, Bερολίνο, Το βραβείο Ασημένια Αρκούδα για την ταινία *Feniks*
* 1977 YFDSF, Bελιγράδι, Χρυσό Μετάλλιο-Βελιγράδι για την ταινία *Adam: 5 do 12*
* 1982 YFDSF, Βελιγράδι, Ειδική καταχώρηση για την πρωτοποριακή και δημιουργική εργασία του στον τομέα των κινουμένων σχεδίων

## Παραπομπές


## Εξωτερικοί σύνδεσμοι

* Petar Gligorovski on IMDB
* Zagreb Film, "Na Vrhu", (1969)

Κατηγορία:Γιουγκοσλάβοι καλλιτέχνες
Κατηγορία:Σκηνοθέτες κινουμένων σχεδίων
Κατηγορία:Γιουγκοσλάβοι σκηνοθέτες κινηματογράφου
Sukhoi Su-31

Το **Sukhoi Su-31** είναι ένα μονοθέσιο ακροβατικό αεροσκάφος σχεδιασμένο από τη Sukhoi. Είναι μονοθέσια έκδοση του Sukhoi Su-29 με ισχυρότερο κινητήρα. 

## Ανάπτυξη και σχεδιασμός
Παράλληλα με την ανάπτυξη του Su-29, η Sukhoi ανέπτυξε μια μονοθέσια εκδοχή του με την ονομασία Su-29T. Το μονοθέσιο αργότερα μετονομάστηκε σε Su-31 και χρησιμοποιεί τον ισχυρότερο κινητήρα Vedeneyev M-14PF. Το πρωτότυπο πραγματοποίησε την παρθενική πτήση του στις 22 Ιουνίου 1992 με τον δοκιμαστή πιλότο Yurgis Kairis. Το αεροσκάφος μπήκε σε παραγωγή το 1994.

## Εκδόσεις
;Su-29T
:Πρωτότυπο.
;Su-31
:Αεροσκάφος παραγωγής.
;Su-31M
:Έκδοση με σύστημα εκτίναξης του πιλότου.
;Su-31Kh
:Εξαγωγική έκδοση

## Τεχνικά χαρακτηριστικά

*Πηγή: Su-26, 29, 31 Specifications* 

## Δείτε επίσης

### Αεροσκάφη που σχετίζονται με την ανάπτυξη του Su-31
* Sukhoi Su-26
* Sukhoi Su-29

## Παραπομπές


## Εξωτερικοί σύνδεσμοι

* Su-31 Air Races Datasheet 

Κατηγορία:Ακροβατικά αεροσκάφη
Su-31
Αρσάκης Β΄ της Αρμενίας

Ο  **Αρσάκης Β΄ της Αρμενίας** (*Արշակ Բ*, ... - 368) ήταν βασιλιάς των **Αρσακιδών της Αρμενίας** (350 - 368) δεύτερος γιος και διάδοχος του βασιλιά της Αρμενίας Τιράν ή Τιγράνη Ζ'. Έγινε βασιλιάς μετά την παραίτηση του πατέρα του ο οποίος είχε τυφλωθεί από τον Πέρση βασιλιά της δυναστείας των Σασσανιδών Σαπώρη Β'. Πιστός φίλος της Ρώμης, ωστόσο προσπάθησε να κρατήσει ουδετερότητα για να αποφύγει τις συγκρούσεις με τους Πέρσες. Παντρεύτηκε (358) μια Ελληνίδα ευγενή, την Ολυμπιάδα κόρη του πρέσβη του Φλάβιου Αβλάβιου. Χάρη σε αυτό τον γάμο του μπόρεσε να πετύχει τον σκοπό του, να είναι σύμμαχος με τη Ρώμη διατηρώντας την ουδετερότητα.
Ο Σαπώρης Β΄ έβαλε στόχο την κατάκτηση της Αρμενίας με κάθε μέσο.

Για τον σκοπό αυτό έφτασε στο σημείο να δωροδοκήσει Αρμένιους ευγενείς. Ο Αρσάκης στόχευε στη δημιουργία ισχυρού στρατού με τη δημιουργία μιας μεγάλης πόλης για τον σκοπό αυτό. Η πόλη ήταν η Αρσακαβάν και έδωσε αμνηστία ακόμα και σε κατάδικους προκειμένου να τους χρησιμοποιήσει ως στρατιώτες. Η αριστοκρατία της Αρμενίας έντονα δυσαρεστημένη επιτέθηκε στην πόλη σκοτώνοντας τους κατοίκους. Οι Ρωμαίοι και οι Πέρσες βρέθηκαν ξανά σε σύγκρουση αλλά ο Σαπώρης βρήκε απρόσμενο σύμμαχο τον ανίκανο Ρωμαίο αυτοκράτορα Ιοβιανό που εγκατέλειψε τη μάχη αφήνοντας τους Αρμένιους στην τύχη τους. Οι Πέρσες επιτέθηκαν καταλαμβάνοντας μεγάλο τμήμα της Αρμενίας και πολλά φρούρια αλλά απέτυχαν να καταλάβουν όλη τη χώρα χάρη στον στρατηγό Βασάκ Μαμικόνιαν. Με ύπουλο τρόπο ο Σαπώρης προσκάλεσε τον Αρσάκη και τον Μαμικόνιαν δήθεν για ειρήνη. Τον Αρσάκη τον έκλεισε φυλακή ενώ τον στρατηγό τον έγδαρε. Ο Αρσάκης μέσα από τη φυλακή δεν μπορούσε να εμποδίσει τους Πέρσες να καταλάβουν την Αρμενία επιβάλλοντας στους κατοίκους, οι οποίοι είχαν ήδη γίνει χριστιανοί, με βίαιο τρόπο τον Ζωροαστρισμό.

Αυτοκτόνησε (370) στη φυλακή χρησιμοποιώντας το μαχαίρι ενός Αρμένιου επισκέπτη του. Στη συνέχεια αυτοκτόνησε και ο ίδιος ο επισκέπτης με το ίδιο μαχαίρι. Ο Αρσάκης Β' περιγράφεται από τον Αρμένιο ιστορικό του 5ου αιώνα Φαύστο του Βυζαντίου μελανόχρωμος με μακριά μαλλιά. Από τον Ρωμαίο αυτοκράτορα Ουάλη στη συνέχεια τοποθετήθηκε βασιλιάς της Αρμενίας ο γιος του, Παπ. 

## Παραπομπές


## Εξωτερικοί σύνδεσμοι
* 

Κατηγορία:Βασιλείς της Αρμενίας
Κατηγορία:Αρειανισμός
Παπ της Αρμενίας

Ο **Παπ της Αρμενίας** (360 - 374) ήταν υποτελής στους Ρωμαίους βασιλιάς των **Αρσακιδών της Αρμενίας** (370 - 374) που έμεινε γνωστός για την δηλητηρίαση του **Καθολικού** (χριστιανικού επισκόπου της Αρμενίας) Ναρσή Α´. Γιος του βασιλιά της Αρμενίας Αρσάκη Β' και της τρίτης συζύγου του Φαραντζέμ γρήγορα έγινε ρωμαλέος άντρας. Από την εφηβεία του πήρε το όνομα του από έναν Καθολικό γιό του αγίου Ουσίκ. Ο βασιλιάς των Σασσανιδών της Περσίας Σαπώρης Β' επιτέθηκε στην Αρμενία το (368), ανέτρεψε και φυλάκισε τον πατέρα του Αρσάκη ο οποίος αναγκάστηκε να αυτοκτονήσει στη φυλακή. Ο Παπ κατάφερε να δραπετεύσει στην αυλή του Ρωμαίου αυτοκράτορα Ουάλη (369) και στη συνέχεια επέστρεψε στην Αρμενία με την βοήθεια της αριστοκρατίας. Ο αυτοκράτορας Ουάλης απέφευγε να του δώσει στην αρχή τον βασιλικό τίτλο για να μη παραβιάσει την τριακονταετή ειρηνική συνθήκη που είχε κλείσει ο προκάτοχος του Ιοβιανός με τον βασιλιά της Περσίας Σαπώρη Β' (363). Ωστόσο όταν ο Σαπώρης έκανε δυναμική επίθεση στην Αρμενία  το καλοκαίρι του 370 ο Παπ κατάφερε να την αποκρούσει με τη βοήθεια δύο Ρωμαίων στρατηγών, του Ουάλη Τραϊανού και Βαδομαρίου και τότε στέφθηκε βασιλιάς. Στη συνέχεια προσπάθησε να ισχυροποιήσει την θέση του απέναντι στην εκκλησία, ιδιαίτερα με την κατάσχεση των εκκλησιαστικών κτημάτων. Οι μεγάλες φιλοδοξίες του πάνω σε αυτό το θέμα προκάλεσαν τη γρήγορη πτώση του. Δηλητηρίασε τον Καθολικό της Αρμενίας Ναρσή (373) εξοργίζοντας τον σωτήρα του Ουάλη τον Βυζαντινό αυτοκράτορα της Ανατολικής Ρώμης επειδή o Καθολικός ήταν προσωπικός του σύμμαχος. Στη συνέχεια ζήτησε από τον Μέγα Βασίλειο επίσκοπο Καισάρειας να χρίσει Καθολικό της Αρμενίας κάποιον Ουσίκ αλλά ο Βασίλειος αρνήθηκε. Η αδυναμία του Βασιλείου να λύσει το πρόβλημα της διαδοχής στην επισκοπή της Αρμενίας οδήγησαν τον Ουάλη να του αφαιρέσει τη συγκεκριμένη δικαιοδοσία. Η άρνηση του Παπ να συνεργαστεί με τον Μέγα Βασίλειο εξόργισε για άλλη μια φορά τον Ουάλη που αποφάσισε να τον δολοφονήσει. Η δολοφονία του Παπ έγινε από κάποιον Τραϊανό με εντολή του Ουάλη (374), τον διαδέχθηκε ο ανιψιός του Βαρασδάτης., αργότερα θα γίνουν βασιλείς οι γιοί του Αρσάκης Γ' και Βολογάσης.

## Εξωτερικοί σύνδεσμοι
* 

Κατηγορία:Βασιλείς της Αρμενίας
Σταυρός Ημαθίας

Ο **Σταυρός** είναι κωμόπολη της περιφερειακής ενότητας Ημαθίας στην Κεντρική Μακεδονία.

## Γενικές πληροφορίες
Ο Σταυρός είναι κτισμένος σε υψόμετρο 10 μέτρα στον επαρχιακό οδικό άξονα Θεσσαλονίκης- Βέροιας. Η απόστασή του από τη Θεσσαλονίκη είναι 60 χλμ. Υπάγεται στον Δήμο Αλεξάνδρειας του οποίου αποτελεί τοπική κοινότητα και μέχρι το 2011 αποτελούσε το μεγαλύτερο δημοτικό διαμέρισμα στον Δήμο Αντιγονιδών στη δημοτική ενότητα του οποίου ανήκει σήμερα. Σύμφωνα με την απογραφή του 2011 έχει 1.229 κατοίκους. Το χωριό πανηγυρίζει κάθε χρόνο στις 26 Ιουλίου, οπότε τελούνται τα Σταυριώτικα, εκδηλώσεις για τη γιορτή της Αγίας Παρασκευής. Οι κάτοικοι ασχολούνται με τη γεωργία (καλλιέργεια ροδάκινων, ζαχαρότευτλων, βαμβακιού και καλαμποκιού) και  αλλες καλλεργιες

## Διοικητικές πληροφορίες
**Τοπική Κοινότητα Σταυρού /** **Διοικητικές Μεταβολές** **Κ. Σταυρού Ν. Ημαθίας**
* ΦΕΚ 27Α - 21/02/1947 Σύσταση της Κοινότητας με την απόσπαση του οικισμού Σταυρός από την Κοινότητα Επισκοπής και τον ορισμό του ως έδρα της Κοινότητας.
* ΦΕΚ 244Α - 04/12/1997 Η Κοινότητα καταργείται και συνενούται με το Δήμο Αντιγονιδών.

**Προηγούμενοι Πρόεδροι :**
* Κεϊσίδης Ιωάννης  2019-2023
* Σταύρος Τουτουτζίδης (2015-2019)
* Θεοχάρης Μουρατίδης (2010-2014)
* Γεώργιος Μουρατίδης, (1987-1998)
* Σωτήριος Μουρατίδης, (1979-1986)
* Βασίλειος Σουροβίκης, (1975-1978)

Πληθυσμός (Στοιχεία **Ε.Σ.Υ.Ε.)****1928**
    **1940**
    **1951**
    **1961**
    **1971 **
    **1981**
    **1991**
    **2001**
    **2011**
  

    Κοινότητα Σταυρού
    277
    746
    878
    1.114
    1.230
    1.339
    1.529
    1.498
    1.236

## Αθλητισμός
Ο **Αθλητικός Όμιλος Αγροτοπαίδων Σταυρού «η Θύελλα»** είναι αθλητικό σωματείο με έδρα το Σταυρό. Ιδρύθηκε το 1955 και απαρτίζεται από ένα ποδοσφαιρικό τμήμα: το ανδρικό. Πρόεδρος της ομάδας είναι ο Σωκράτης Ζαχαριάδης και προπονητής είναι ο Χρήστος Ζαρογιάννης.

Η πoρεία της Θύελλας Σταυρού στα πρωταθλήματα έχει ως εξής:

* 1961-1962 1η στην Γ΄ Κατηγορία και άνοδος
* 1962-1963 Β΄ ΕΠΣ 
* 1979-1980 1η στην Β΄ ΕΠΣ και άνοδος
* 1980-1981 Α΄ ΕΠΣ
* 1984-1985 Β΄ ΕΠΣ
* 1985-1986 Β΄ ΕΠΣ
* 1986-1987 15η στην Β΄ ΕΠΣ και υποβιβασμός
* 1987-1988 Γ΄ Κατηγορία
* 1988-1989 1η στην Γ΄Κα τηγορία και άνοδος
* 1989-1990 Β΄ΕΠΣ
* 1990-1991 Β΄ΕΠΣ
* 1991-1992 1η στην Β΄ ΕΠΣ και άνοδος
* 1992-1993 Α΄ ΕΠΣ
* 1993-1994 12η στην Α΄ ΕΠΣ και υποβιβασμός
* 1994-1995 8η στην Β΄ ΕΠΣ
* 1995-1996 Β΄ ΕΠΣ
* 1996-1997 Β΄ ΕΠΣ
* 1997-1998 Β΄ ΕΠΣ
* 1998-1999 Β΄ ΕΠΣ
* 1999-2000 Β΄ ΕΠΣ
* 2000-2001 Γ΄ Κατηγορία
* 2001-2002 Γ΄ Κατηγορία
* 2002-2003 Γ΄ Κατηγορία
* 2003-2004 Γ΄ Κατηγορία
* 2004-2005 Γ΄ Κατηγορία
* 2005-2006 Γ΄ Κατηγορία
* 2006-2007 2η στην Γ΄ Κατηγορία και άνοδος
* 2007-2008 Α2
* 2008-2009 4η στην Α2
* 2009-2010 1η στην Α2 και άνοδος
* 2010-2011 6η στην Α1
* 2011-2012 12η στην Α1 και υποβιβασμός
* 2012-2013 6η στην Α2
* 2013-2014 6η στην Α2
* 2014-2015 10η στην Α2
* 2015-2016 12η στην Α2
* 2016-2017 7η στην Α2
* 2017-2018 7η στην Α2
* 2018-2019 2η στην Α2 άνοδος στην Α1

## Εξωτερικοί σύνδεσμοι
* Σταυρός Ημαθίας (Info-Blog)
* Θύελλα Σταυρού (Info-Blog)

## Παραπομπές


Κατηγορία:Χωριά της περιφερειακής ενότητας Ημαθίας
Κατηγορία:Δήμος Αλεξάνδρειας
Wii U

Το **Wii U** (προφορά: Wi Ju, WEE YOO) είναι οικιακή κονσόλα βιντεοπαιχνιδιών που δημιουργήθηκε από τη Nintendo, διάδοχος του Wii. Η κονσόλα κυκλοφόρησε τον Νοέμβριο του 2012 και ήταν η πρώτη κονσόλα που κυκλοφόρησε στην όγδοη γενιά. Ανταγωνίζεται το PlayStation 4 της Sony και το Xbox One της Microsoft.

Το Wii U είναι η πρώτη κονσόλα της Nintendo που υποστηρίζει HD γραφικά. Το κύριο χειριστήριο του συστήματος είναι το Wii U GamePad, το οποίο διαθέτει μία ενσωματωμένη οθόνη αφής, και συνδυάζει πλήκτρα κατεύθυνσης, αναλογικούς μοχλούς και κουμπιά δράσης. Η οθόνη αυτή μπορεί να χρησιμοποιηθεί είτε ως συμπλήρωμα στην κύρια οθόνη είτε σε υποστηριζόμενα παιχνίδια. Η κονσόλα μπορεί επίσης να χρησημοποιηθεί και χωρίς να είναι συνδεδεμένη σε κάποια εξωτερική οθόνη, εφόσον το χειριστήριο διαθέτει μία ενσωματωμένη. Το Wii U είναι συμβατό με όλα τα παιχνίδια του Wii αλλά και με τα αξεσουάρ του. Τα παιχνίδια του Wii υποστηρίζονται με οποιοδήποτε συνδυασμό των GamePad, το Wii Remote, Nunchuk, Balance Board, ή το πιο παραδοσιακά σχεδιασμένο Classic Controller της Nintendo ή ακόμα το Pro Controller Wii U. Online λειτουργίες για τα κέντρα γύρω από την πλατφόρμα του Nintendo Network και Miiverse σε ολοκληρωμένη υπηρεσία κοινωνικής δικτύωσης που επιτρέπει στους χρήστες να μοιράζονται περιεχόμενο στο παιχνίδι με συγκεκριμένες κοινότητες.

Το Wii U έλαβε θετική κριτική για το Wii U GamePad, τις βελτιώσεις στις online λειτουργίες σε σχέση με το Wii, για την συμβατότητά του με τους υπάρχοντες τίτλους του Wii, τις προσιτές τιμές σε σύγκριση με άλλες ανταγωνιστιικές κονσόλες, και τη μη εξάρτηση από συνδρομή επί πληρωμή για τις online λειτουργίες του. Επικρίθηκε για την μικρή διάρκεια ζωής της μπαταρίας του GamePad, για διάφορα ζητήματα με την διεπαφή χρήστη, για τους περιορισμένους τίτλους παιχνιδιών που ήταν διαθέσιμοι κατά την ανακοίνωση του προϊόντας και την έλλειψη σαφών στόχων της κονσόλας. Το Wii U που συναντήθηκε με αργή υιοθέτηση των καταναλωτών, με χαμηλές πωλήσεις που κυρίως πιστώνονται στην αδύναμη σειρά τίτλων λανσαρίσματος, την φτωχή υποστήριξη τρίτων, και τους λόγους marketing. Η παραγωγή του Wii U έληξε επίσημα τον Ιανουάριο του 2017. Στις 3 Μαρτίου του 2017, η Nintendo κυκλοφόρησε τη νέα οικιακή κονσόλα, Nintendo Switch. Η τελευταία, μέχρι στιγμής, σημαντική κυκλοφορία παιχνιδιού για το Wii U, είναι το Just Dance 2019. Η τελευταία κυκλοφορία παιχνιδιού σε φυσικό μέσο είναι το Shakedown Hawaii που κυκλοφόρησε μόνο στην αγορά της Βόρειας Αμερικής.

## Παραπομπές


## Εξωτερικοί σύνδεσμοι

* Επίσημη ιστοσελίδα 


Κατηγορία:Κονσόλες βιντεοπαιχνιδιών όγδοης γενιάς
Κατηγορία:Οικιακές κονσόλες βιντεοπαιχνιδιών